বাংলাদেশের বিদ্যুৎ খাত
ঢাকায় তথা বাংলাদেশে প্রথম বিদ্যুৎ ব্যবস্থা গড়ে উঠেছিল বিংশ শতকের প্রথম বছর। আর এর আর্থিক সকল ব্যবস্থা গ্রহণ করেছিলেন ঢাকার নবাব আহসানউল্লাহ। ৭ই ডিসেম্বর, ১৯০১ সালে প্রথম ঢাকার রাস্তায় বিদ্যুতের বাতি জ্বলে উঠে। এর পূর্বে ১৯০১ সালের জুলাই মাসে ঢাকা পৌরসভা কর্তৃক বিজ্ঞপ্তি প্রকাশ করে জানানো হয় যে সকল রাস্তায় ও এলাকায় বিদ্যুৎ সরবরাহ করা হবে তার নাম। পৌরসভার অধীনে বিদ্যুৎ ব্যবস্থা সুষ্ঠুভাবে পরিচালনার জন্য "দি ঢাকা ইলেকট্রিক ট্রাস্টিস" নামে পরিষদ গঠন করা হয় এসময়।
বাংলাদেশে বিদ্যুৎ খাত
২০০৬ সালে দিনাজপুর জেলার ফুলবাড়িতে ওপেন-পিট পদ্ধতিতে কয়লা উত্তোলন এর উদ্যোগ এর পরিবেশ সংক্রান্ত প্রতিক্রিয়ার কারণে ব্যাপক বিক্ষোভের মুখে পরে এবং এতে ৬ জনের মৃত্যু ও প্রায় ১০০ জনের উপর আহত হয়। সে সময় সরকার এই প্রজেক্ট বন্ধ করে দেয় এবং এশিয়া এনার্জির সাথে চুক্তি বাতিল করে। যুক্তরাষ্ট্রের রাষ্ট্রদূতের বাক্তিগত জগাজগের কারণে ২০০৯ সালের ডিসেম্বর মাসে তা আবার চালু হয়। ২০১০ সালের অক্টোবর মাসে কয়লা উত্তোলনের বিরুদ্ধে ফুলবাড়ি অভিমুখে সপ্তাহব্যাপী লংমার্চ করা হয়, বিক্ষোভকারীদের আর একটি জোট লন্ডনে গ্লোবাল কোয়েল রিসোর্সের সাথে বৈঠক করে।